_:n46c161b1b1a1480da0155d3b95b26e36xb0
<http://schema.org/articleBody>
"Служебното правителство на Стефан Янев е предложило старши комисар Петър Тодоров за нов главен секретар на МВР. Решението е взето на закрито заседание на кабинета в сряда, съобщава bTV. \r\n\r\nДосега Тодоров беше временен ръководител на ОДМВР-Пловдив на мястото на Йордан Рогачев, който е в продължителен отпуск. Временният главен секретар на МВР при Бойко Рашков беше Стоян Темелакиев, който наследи отстранения Ивайло Иванов. \r\n\r\nЗа да стане факт назначението на Петър Тодоров, то трябва да бъде разписано в указ на президента Румен Радев. \r\n\r\nПравомощията на главния секретар може да се прекратят само при специфични условия - например при тежко нарушение или системно неизпълнение на служебните задължения, при действия, накърняващи престижа на МВР, при фактическа невъзможност да изпълнява задълженията си за повече от 6 месеца, при конфликт на интереси и др. \r\n\r\nИвайло Иванов например беше освободен с аргумента, че е допуснал нарушаване на основни принципи на работа в МВР заради полицейското насилие по време на протестите. \r\n\r\nИзборът на Тодоров се случва дни преди евентуалното гласуване на новия състав на редовното правителство на &quot;Има такъв народ&quot;. За вътрешен министър в него беше номиниран Петър Илиев, а кандидатурата му предизвика множество противоречия заради професионалното му минало и съмненията за плагиатство в един от научните му трудове. \r\n"
<https://boulevardbulgaria.bg/articles/sluzhebniyat-kabinet-zaveshta-na-itn-nov-glaven-sekretar-na-mvr?page=2>